Guangzhou

Guangzhou tunnetaan myös nimellä Kanton. Tämä Helmijoen suistoalueella sijaitseva miljoonakaupunki on Kiinan neljänneksi suurin kaupunki. Väkiluku on virallisesti hieman alle 10 miljoonaa, epävirallisesti yli sen. == Alueet == Virallisesti kaupunki koostuu 10 alueesta: Liwan (荔湾 Lìwān) - Tämä on vanhaa Guangzhouta ja on nykyisin yhdistetty vanhan Fangcunin (芳村 Fāngcūn) kaupunginosan kanssa. Tärkeimpiä kohteita matkailijalle ovat Shamianin saari ja Shangxiajiun ostoskorttelit. Yuexiu (越秀 Yuèxiù) - Hallinnollinen keskus. Kiinnostavia paikkoja täällä mm. Yuexiu-puisto, Beijing Lu -ostoskatu ja Huanghuagang martyyrien puisto. Haizhu (海珠 Hǎizhū) - Helmijoen eteläpuolella, tärkeä business-keskus. Tianhe (天河 Tiānhé) - Uusi kaupungin keskus. Paljon uusia pilvenpiirtäjiä ja suuria ostoskeskuksia. Baiyun (白云 Báiyún) - Lentokenttä sijaitsee täällä. Huangpu (黄埔 Huángpǔ) Panyu (番禺 Pānyú) Huadu (花都 Huādū) Nansha (南沙 Nánshā) - Teollista aluetta, jossa ei oikeastaan mitään nähtävää. Luogang (萝岗 Luógǎng) == Ymmärrä == == Tule == === Lentokoneella === Kantonin uusi lentokenttä Baiyun International (CAN) [1] on China Southern -lentoyhtiön [2] kotikenttä. Finnair lensi tänne jonkin aikaa, muttei lennä enää; lähin kohde on Hong Kong, tai sitten esim. Frankfurtin kautta Lufthansalla. Lentoasemalta pääsee keskustaan taksilla noin 120 renmibillä. Taksin lisäksi maksettavaksi tulee tietullit lentokentälle vievällä moottoritiellä (15 renmibiä). Edullisemmin selviää lentokenttäbusseilla, joita on useita. Ne vievät suurimpien hotellien luo 10-36 renmibin hinnalla. === Junalla === Kantonissa on kaksi rautatieasemaa. Uudelle, itäiselle rautatieasemalle on suora junayhteys Hong Kongista. Matka kestää noin kaksi tuntia. Vanhempi asema on hieman keskustan pohjoispuolella ja sieltä lähtevät junat ympäri Kiinaa ja nykyään myös Tiibetiin. == Liiku == === Metrolla === Guangzhoun metro [3] avattiin 1999 ja se on siisti, edullinen ja nopea tapa liikkua kaupungissa. Moneen kohteeseen keskustassa pääsee metrolla ja uusia asemia rakennetaan koko ajan. Turistille tärkeimmät linjat ovat 1 ja 2. Tärkeimmät opasteet, automaatit ja kuulutukset ovat myös englanniksi. Liput ostetaan kolikoilla automaateista, tökkäämällä ensin haluttua asemaa ja sitten syöttämällä kolikot. Asemalla olevasta lippuluukusta voit vaihtaa seteleitä kolikoiksi. Lippu on musta poletti, jota käytetään metroon mentäessä ja sieltä poistuttaessa. === Taksilla === Taksilla liikkuminen on edullista, mutta yritä varmistaa, että kuljettaja laittaa mittarin päälle. == Näe == Yuntain puisto == Tee == == Osta == == Syö == == Juo == === Kahvilat === === Baarit & pubit === === Yökerhot === Guangzhoun yökerhot tarjoavat monipuolista viihdettä vauvasta vaariin. == Nuku == === Edulliset === === Keskihintaiset === Guangdong Victory Hotel (广东胜利宾馆), 53 Shamian Bei Jie (沙面北街53号), ☎ +86 20 8121-6688. Melko hieno hotelli mukavasti Shamianin saarella, hinnat eivät kuitenkaan aivan esimerkiksi läheisen White Swanin tasoa. Parin korttelin päässä on myös lisärakennus, josta saa hieman halvempia huoneita. [Metro 1 Huang Sha] 2hh alk. ¥320. Hotel Canton (广州大厦), 374 Beijing Lu (广州市北京路374号), ☎ +86 20 8318-9888. Aulatilojen mahtipontisuudessa on helppo kuvitella hotellin olleen joskus kaupungin hienoimpia. Nykyisellään se on kuitenkin jo hieman rapistunut ja vanhentunut. Sijainti on kuitenkin loistava metroaseman ja Beijing Lu -ostokadun läheisyydessä. [Metro 1, 2 Gong Yuan Qian] 2hh alk. ¥390. === Hintavat === White Swan Hotel (白天鹅宾馆), 1 Shamian Nan Jie (沙面南街1号), ☎ +86 20 8188-6968. Ehdottomasti kaupungin tunnetuin hotelli. Hotellissa on oma pieni ostoskeskus, jossa voi pistäytyä ihan vain vilkaistakseen hotellin fiinejä tiloja - hinnat ovat toki melkoiset. Erityisesti adoptiomatkalla olevien amerikkalaisten suosiossa, mistä myös lisänimi White Stork Hotel. [Metro 1 Huang Sha] 2hh alk. ¥800. == Pysy turvassa == Rahojen kanssa kannattaa olla tarkkana. Väärää rahaa liikkuu jonkin verran, ja jos esimerkiksi taksikuski yrittää tarjota sinulle seteliä takaisin valittaen vaikkapa pienestä repeämästä, on kyseessä luultavasti väärä seteli, jonka hän ehti jo vaihtaa antamaasi oikeaan. Muuallakin kannattaa olla tarkkona vaihtorahojensa suhteen. == Pysy terveenä == == Ota yhteyttä == == Jatka matkaa == Hongkong - vain parin tunnin matkan päässä oleva miljoonakaupunki Macao